Viskelær

Viskelær er et hjelpemiddel laget av gummi, som oftest brukt til å fjerne blyantstreker eller tekst skrevet med blyant fra papir eller andre gjenstander. For å fjerne blekk brukes et hardere viskelær. 

Den britiske kjemikeren Joseph Priestley oppdaget i 1770 ved en tilfeldighet at blyantstreker kunne fjernes ved at han gned dem med et stykke gummi (kautsjuk). Siden den gang har små stykker gummi blitt solgt som viskelær.

For tegnere er viskelæret tvetydig: En strek som er satt på papiret lar seg vanskelig fjerne helt, uten at overflaten blir uren. Derfor foretrekker mange å la feile streker balanseres ut med en som er motsatt skjev. Har man brukt blyant til å skissere for en tusjtegning, er det vanlig at blyantmerkene fjernes.

I skyggelegging er det av og til nødvendig å «løfte opp» mørke partier. Enkelte typer viskelær er gode til det.

Kulltegnere bruker knetgummi, som er et formbart stoff, til å løfte vekk kull med.

I nyere tid har det kommet elektrisk viskelær som lar deg få enda mer presisjon. Disse brukes gjerne til tegning.

 Eksterne lenker 


Kategori:Tegne- og skriveutstyr
Kategori:Kunstnermateriell
Kategori:Skoleutstyr